CELEX: 22020D0839
Language: sk
Date: 2019-03-29 00:00:00
Title: Rozhodnutie Spoločného výboru EHP č. 91/2019 z 29. marca 2019, ktorým sa mení príloha XVII (Duševné vlastníctvo) k Dohode o EHP [2020/839]

2.7.2020   
               
               
                  SK
               
               
                  Úradný vestník Európskej únie
               
               
                  L 210/76
               
            
         ROZHODNUTIE SPOLOČNÉHO VÝBORU EHP č. 91/2019
         z 29. marca 2019,
         ktorým sa mení príloha XVII (Duševné vlastníctvo) k Dohode o EHP [2020/839]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Európskeho parlamentu a Rady (EÚ) 2016/943 z 8. júna 2016 o ochrane nesprístupneného know-how a obchodných informácií (obchodného tajomstva) pred ich neoprávneným získaním, využitím a sprístupnením (1), sa má začleniť do Dohody o EHP.
                  
               
                     (2)
                  
                  
                     Príloha XVII Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Za bod 12 [nariadenie Európskeho parlamentu a Rady (EÚ) 2017/1128] prílohy XVII k Dohode o EHP sa vkladá tento bod:
            
                        „13.
                     
                     
                        
                           32016 L 0943: smernica Európskeho parlamentu a Rady (EÚ) 2016/943 z 8. júna 2016 o ochrane nesprístupneného know-how a obchodných informácií (obchodného tajomstva) pred ich neoprávneným získaním, využitím a sprístupnením (Ú. v. EÚ L 157, 15.6.2016, s. 1).
                        Ustanovenia smernice sa na účely tejto dohody vykladajú s týmito úpravami:
                        
                                    a)
                                 
                                 
                                    Pokiaľ ide o štáty EZVO, pod výrazom „ZFEÚ“ v článku 1 ods. 1 sa rozumie „Dohoda o EHP“.
                                 
                              
                                    b)
                                 
                                 
                                    Pokiaľ ide o štáty EZVO, pod odkazom na výraz „práva na slobodu prejavu a práva na informácie, ako sa stanovuje v charte“ v článku 1 ods. 2 písm. a) a článku 5 písm. a) sa rozumie „základného práva na slobodu prejavu a práva na informácie“.
                                 
                              
                                    c)
                                 
                                 
                                    Pokiaľ ide o štáty EZVO, pod výrazom „pravidiel Únie alebo vnútroštátnych pravidiel“ v článku 1 ods. 2 písm. b) a c) sa rozumie „pravidiel EHP alebo vnútroštátnych pravidiel“.
                                 
                              
                                    d)
                                 
                                 
                                    Pokiaľ ide o štáty EZVO, odkaz na výraz „inštitúcií a orgánov Únie“ v článku 1 ods. 2 písm. c) sa rozumie ako odkaz zahŕňajúci výraz „inštitúcií a orgánov štátov EZVO, ktoré sú členmi EHP“.
                                 
                              
                                    e)
                                 
                                 
                                    Pokiaľ ide o štáty EZVO, pod výrazom „právo Únie alebo vnútroštátne právo“ v článku 1 ods. 2 písm. c), článku 1 ods. 3 písm. c), článku 3 ods. 2 a článku 5 písm. c) a d) v príslušnom gramatickom tvare sa rozumie „právo EHP alebo vnútroštátne právo“ v príslušnom gramatickom tvare.
                                 
                              
                                    f)
                                 
                                 
                                    Pokiaľ ide o štáty EZVO, pod výrazom „právom a postupmi Únie a vnútroštátnym právom a postupmi“ v článku 1 ods. 2 písm. d) a článku 3 ods. 1 písm. c) sa rozumie „právom a postupmi EHP a vnútroštátnym právom a postupmi“.“
                                 
                              
                  
         
            Článok 2
            Znenie smernice (EÚ) 2016/943 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 157, 15.6.2016, s. 1.
         
            (*1)  Ústavné požiadavky boli oznámené.